als_Latn dik_Latn sag_Latn
Grupimi i tifozëve të skuadrës së Partizanit, “Ultras Guerrils”, ka mbështetur Partizanin në ndeshjen e djeshme ndaj Flamurtarit në stadiumin “Niko Dovana” të Durrësit.
Duke qenë se ishte një ditë pune, numri i ultrasve ka qenë me i ulët se zakonisht, ndërsa udhëtimi i tyre është bërë në mënyrë private, pasi nuk janë pranuar autobusë falas nga klubi.
Ata kanë protestuar edhe ndaj drejtuesve të klubit, ashtu siç kishin paralajmëruar duke dhënë dy mesazhe.
“Me shpirt dhe pasion, jo për interes dhe korrupsion”
ka qenë mesazhi i parë, ndërsa i dyti ishte:
“Luni top, jo bast”.
Duhet thënë se tifozët e kuq kanë hasur vështirësi gjatë hapjes së mesazheve të tyre, pasi kanë pasur edhe një përplasje me forcat e rendit. Ndërkohë që pas ndeshjes në faqen e tyre zyrtare në rrjetin social “Facebook”, tifozët kanë deklaruar:
“Fitorja e jona, e tifozëve e lojtarëve, jo drejtuesve! Së bashku vazhdojmë edhe me të tjera fitore. Bëhuni gati për Shkodër.”
als_Latn als_Latn als_Latn als_Latn als_Latn min_Latn als_Latn als_Latn